Kanthi dhasar mau, ora aneh yenta akeh para pengunjung padha ngalap berkah golek panyuwunan, ora liya kanggo golek jodho. Trep karo manungaling lingga lan yoni, ing pamujan katon para pengunjung padha semedi. Sadurunge nindakake semedi luwih disik ngadep watu planangan nuli nyebar kembang setaman lan uba rampe liyane. Bubar kuwi lagi tumuju bangsal semedi kanthi maca rapal utawa panyuwunan.